„Kriminalističke teme – časopis za kriminalistiku, kriminologiju i sigurnosne studije“ osnovan je 1998. godine. U početku koncipiran kao časopis za poglavito kriminalističku teoriju i praksu, imao je za cilj praćenje i predstavljanje modernih kriminalističkih spoznaja i dostignuća. Istovremeno, to je predstavljalo mogućnost i prostor za ostvarivanje šire komunikacije i saradnje u domaćoj i međunarodnoj stručnoj i naučnoj javnosti. Nakon kratkoga prekida u izdavanju, nešto izmijenjenog koncepcijskog rješenja javlja se 2002. godine. Časopis se tada, pored kriminalistike, počeo intenzivnije baviti i područjima kriminologije i sigurnosnih studija, te se na taj način tematski i uređivački usaglasio sa funkcijom i misijom izdavača, Fakulteta za kriminalistiku, kriminologiju i sigurnosne studije. Naučna i društvena opravdanost za pokretanje časopisa je imperativ vremena, budući da je po temama i koncepcijom jedinstven u Bosni i Hercegovini. Časopis svojim sadržajem smjera promoviranju kriminalistike, kriminologije i sigurnosnih studija kao specifičnih naučnih područja, te doprinosu ukupnom naučnom, kulturnom i društveno-ekonomskom razvoju Bosne i Hercegovine, ali i promociji demokratskog, građanskog društva, postizanju najviših standarda nastave i naučnoistraživačkog i stručnog rada. Časopis objavljuje do sada neobjavljene naučne i stručne radove, prikaze i prijevode iz područja kriminalistike, kriminologije i sigurnosnih studija. Prilozi objavljeni u časopisu Kriminalističke teme referiraju se u sljedećim međunarodnim akademskim bazama podataka: CEEOL (Central and Eastern European Online Library), EBSCO SocINDEX, EBSCO SocINDEX Full Text, EBSCO Criminal Justice Abstracts, EBSCO Criminal Justice Abstracts with Full Text i HeinOnline. Časopis se izdaje u štampanom (ISSN 1512-5505) i elektronskom (ISSN 2637-269X) formatu dva puta godišnje. Štampano izdanje našeg časopisa dostupano je na Univerzitetu u Sarajevu - Fakultetu za kriminalistiku, kriminologiju i sigurnosne studije, Zmaja od Bosne 8, 71 000 Sarajevo. Za više informacija, kontaktirajte uredništvo časopisa putem e-maila: krimteme@fkn.unsa.ba.
Fakultet za kriminalistiku, kriminologiju i sigurnosne studije Univerziteta u Sarajevu, Sarajevo
Evakuacija kao integralni dio sigurnosnog sistema objekata
Evakuacija je sastavni dio sigurnosnog sistema objekta i predstavlja važnu komponentu zaštite života i imovine, naročito u slučaju požara. Efikasno planiranje i provođenje evakuacije zahtijeva sistemski pristup koji obuhvata analizu ljudskog ponašanja, tehničke i građevinske zahtijeve za evakuacione puteve, standarde označavanja i signalizacije, izradu grafičkih planova evakuacije te organizaciju komunikacije prije i tokom evakuacije. U praksi je neophodno stalno praćenje sistema i unapređivanje evakuacionih procedura. Na to ukazuju i događaji poput požara u zgradi Grenfell Tower u Londonu 2017. godine i u Domu penzionera u Tuzli 2025. godine koji su otkrili ozbiljne propuste u projektovanju i održavanju objekata, a što se odrazilo i na evakuaciju sa velikim brojem ljudskih žrtava. U radu se analizira proces izrade i implementacije evakuacionih procedura i planova u objektima različite namjene, s posebnim naglaskom na zakonski okvir u Bosni i Hercegovini. Razmatraju se obaveze pravnih lica i uloga stručnjaka sigurnosti u planiranju i organizaciji evakuacije. Na osnovu važećih zakonskih propisa, tehničkih standarda i konkretnih primjera iz prakse, identifikuju se ključni elementi planiranja koji se implementiraju kroz projektovanje evakuacionih puteva i tehničkih sistema sigurnosti, edukaciju i vježbe evakuacije. U duhu savremenih sigurnosnih izazova, efikasno planirana i redovno provjeravana evakuacija nije samo formalna zakonska obaveza koju treba ispuniti, već je ključni element zaštite ljudskih života. Ovaj rad nastoji ukazati na potrebu sistemskog pristupa koji evakuaciju tretira kao kontinuiran proces, a ne kao administrativni dokument.
##submission.copyrightStatement## https://creativecommons.org/licenses/by-nc/4.0
Exploring the Interconnections of Arms Proliferation, Private Military Contractors, and Ungoverned Spaces in the Sahel and Littoral Regions
Security challenges in the Sahel and the adjoining coastal West African states are increasingly being shaped by the convergence of three destabilizing forces: illicit arms flows, the unchecked operations of private military entities, and the persistence of ungoverned territories. These conditions have majorly enabled the emergence and entrenchment of jihadist groups such as Jama’at Nusrat al-Islam wal-Muslimin (JNIM) and the Islamic State Sahel Province (ISSP). This research is based on the qualitative research approach and utilizes secondary sources, including academic literature, policy reports, and conflict analysis, to build its arguments and explain the regional dynamics. The study noted that porous borders, fragmented governance, and external factors contribute to the regional instability. The study further argues that the proliferation of arms sustains militant networks, private military companies operate in legal vacuums, and also unregulated zones offer safe havens for insurgents. In response, governments must reassert control over peripheral regions, regulate non-state security actors, and also strengthen border surveillance. A coordinated strategy grounded in community engagement, inclusive development, and legal reform is essential to reversing the tide of extremism and fostering long-term stability.
Upravljanje korupcijskim rizicima i jačanje antikorupcijske svijesti u agencijama za provedbu zakona u Bosni i Hercegovini
Sistemska, institucionalna i birokratska korupcija predstavlja ozbiljnu prijetnju daljem procesu demokratizacije javne uprave u Bosni i Hercegovini, ali i drugim zemljama Zapadnog Balkana. Upravljanje korupcijskim rizicima je strateški odgovor, odnosno planska antikorupcijska strategija usmjerena na sprečavanje i zaustavljanje raširene korupcije da dublje prodire u najviše nivoe upravljanja i uništava javno povjerenje u dobru upravu i vladavinu prava. Državni i policijski službenici, kao lica s posebnim ovlaštenjima, u vršenju poslova od značaja za osiguranje zakonitosti, discipline u poštivanju pravnih propisa, principa pravne države i vladavine prava, predstavljaju potencijalno rizičnu i posebno osjetljivu kategoriju izloženu i podložnu korupcijskim pritiscima. Iako Corruption Perception Index (CPI) i drugi posredni međunarodni pokazatelji ukazuju na stabilan intenzitet korupcijskog dejstva na ukupan institucionalan rad, te najlošije pozicioniraju Bosnu i Hercegovinu u odnosu na region, visoki standardi profesionalnog i etičkog ponašanja u službi bi afirmativno djelovali na transformaciju kolektivne i organizacijske kulture. Autori će u okviru primarnog istraživanja u ovom radu kod policijskih i inspekcijskih organa ispitivati specifične korupcijske rizike i utjecaje, efikasnost mehanizama kontrole, upravljanja korupcijskim rizicima, ali i mehanizme izgradnje integriteta kao antikorupcijske strategije. Relevantnost problematike ispitivanja u okviru ovog istraživačkog rada biće podržana i statistikom interne kontrole u agencijama za provedbu zakona, kao i pravosudnih institucija, koji ukazuju na nivo korupcijskih rizika, rizičnih procesa i štetnih posljedica, a s ciljem efektivnog preveniranja kršenja obaveza javne službe prema građanima i zajedničkom dobru.
Beyond Compliance: Choice Architecture and Nudging as Tools for Embedding the Méndez Principles in Turkish Criminal Procedure
This article examines the alignment between Türkiye’s legal framework and the Méndez Principles on Effective Interviewing, highlighting strong normative protections already in Turkish constitutional, criminal procedure, and human rights law. Drawing on constitutional provisions, the Criminal Procedure Code, the Penal Code, and Türkiye’s obligations under the European Convention on Human Rights (ECHR), Convention Against Torture and Other Cruel, Inhuman or Degrading Treatment or Punishment (CAT), and International Covenant on Civil and Political Rights (ICCPR), the article demonstrates that most safeguards required for ethical, non-coercive, and scientifically grounded interviewing are formally guaranteed in Turkish law. These safeguards include the rights to silence, legal counsel, interpretation, medical examination, custody registration, judicial oversight, exclusion of coerced statements, and protections for vulnerable persons. Despite this legal robustness, gaps remain in implementation. These gaps are driven not by legislative deficiencies but by organizational, cultural, and behavioral barriers within policing and judicial institutions. The article argues that behavioral public-administration tools, particularly nudging and choice architecture, offer an evidence-based way to reduce cognitive overload, simplify procedures, and support frontline compliance. By integrating behavioral insights with the Méndez Principles, the article outlines pathways for improving investigative interviewing in Türkiye and for translating legal commitments into professional practice.
Investigative Interviewing in Türkiye: A Human Rights-Based Assessment in Light of the Méndez Principles
Investigative interviewing represents a crucial intersection between law enforcement efficiency and the protection of human rights. This article examines Türkiye’s investigative interviewing and interrogation practices through the lens of the Principles on Effective Interviewing for Investigations and Information Gathering, known as the Méndez Principles. Drawing on the Turkish Criminal Procedure Code, European Court of Human Rights case law, and international empirical models such as PEACE, the paper conducts a multidisciplinary assessment combining legal-normative analysis with psychological and ethical perspectives. Findings reveal that although Türkiye’s inquisitorial legal structure and procedural safeguards, such as the right to counsel and prohibitions on coercion, formally align with international standards, practical implementation still exhibits confession-oriented tendencies and limited adoption of evidence-based, rapport-based interviewing. The article concludes by suggesting reforms in police and prosecutor training, the institutionalisation of Méndez-consistent methodologies, and enhanced monitoring of interrogation practices.
The State of Investigative Interviewing and the Implementation of the Méndez Principles in Montenegro
This paper examines the state of investigative interviewing in Montenegro and assesses the feasibility of implementing the Méndez Principles on non-coercive interviewing. As international standards increasingly promote rights-based approaches, evaluating national readiness for reform has growing comparative relevance. Existing assessments identify shortcomings in training, legislative alignment, and interview practices. An anonymous survey was conducted with a small, purposively selected sample of ten senior investigative officers to explore practitioner perspectives. While awareness of the Méndez Principles was limited, participants expressed strong support for ethical, non-coercive interviewing, endorsed audio- and video-recording, and highlighted the need for clearer procedures, improved conditions, and structured approaches to vulnerable interviewees. Reported barriers include insufficient training, resource constraints, and institutional resistance to change. Given the limited sample, the findings are exploratory and indicative rather than generalizable to the entire Montenegro police force. Nonetheless, they suggest openness to reform at the leadership level and underscore the need for systematic training, legislative harmonization, and sustained organizational support to embed the Méndez Principles in practice.
Status Quo, Prospects and Challenges of Investigative Interviewing in Bulgaria and the Necessity for Urgent Measures
This study examines the awareness, application, and training needs related to the 2021 Mendez Principles on Effective Interviewing for Investigations and Information Gathering among law enforcement authorities and other relevant professionals in Bulgaria. Based on a small-scale empirical survey of 100 participants, the findings indicate that familiarity with the Principles is limited, yet there is a strong interest in specialized training. The study highlights gaps in current investigative practices and offers practical recommendations to align questioning procedures with international human rights and ethical standards, ultimately promoting more effective and humane information-gathering processes.
From Transparency to Trust: Mandatory Audiovisual Recording as a Measure for Ethical Interrogations in Bosnia and Herzegovina
This research analyses the disparity between formal legislative safeguards and standard police practices in the context of interrogation methods in Bosnia and Herzegovina. Even though there are rules that say interrogations should be voluntary and that force should not be used, police still use methods that pressure suspects, rely on confessions, and do not keep proper records, according to the European Committee for the Prevention of Torture and Inhuman or Degrading Treatment or This paper contends that the most urgent and quantifiable reform is the requirement for suspect interrogations to be recorded on video, in alignment with international standards, specifically the Méndez Principles. Implementing rights such as the presumption of innocence and delivering an impartial and verifiable record of police conduct protects both suspects and investigators. The implementation of evidence-based investigative questioning techniques, as evidenced by experiences from England and Wales, Spain, and the Netherlands, demonstrates that recording enhances professionalism, accountability, and transparency. The authors conclude that Bosnia and Herzegovina must prioritise audiovisual recordings as a fundamental aspect of reform.
Odnos identifikovanih izvršilaca krivičnog djela ubistva kod poznatih i nepoznatih izvršilaca uz primjenu DNK analize
U drugoj polovini osamdesetih godina dvadesetog vijeka došlo je do revolucije u molekularnoj biologiji otkrićem polimorfnih sekvenci u DNK molekuli, što je omogućilo individualizaciju bioloških uzoraka i izradu DNK profila. Rezultati ovog istraživanja potvrdili su hipotezu da se predmeti i tragovi bitno razlikuju kod krivičnih djela ubistava s obzirom na to da li je izvršilac poznat ili nepoznat u trenutku pokretanja istrage. Dobijanje pogodnih DNK profila sa tragova i predmeta izuzetih sa lica mjesta omogućilo je preciznu identifikaciju osumnjičenih lica. Istraživanje je pokazalo da je rasvjetljavanje krivičnih djela ubistva značajnije kod poznatih izvršilaca, kod kojih je u laboratoriju dostavljeno više pogodnih predmeta i tragova za analizu. Ipak, pravilnom selekcijom i stručnim postupanjem sa tragovima, omogućeno je uspješno razrješavanje i onih djela koja su inicijalno vođena po nepoznatom počiniocu. Glavni cilj istraživanja bio je potvrditi hipotezu o značaju DNK dokaza u identifikaciji, uz doprinos procjeni relevantnosti tragova koji se dostavljaju na vještačenje. Analiza naučne literature i sprovedeno empirijsko istraživanje u Crnoj Gori nedvosmisleno ukazuju na to da je DNK analiza postala najsnažnije oruđe u savremenoj kriminalistici. Ona ne samo da doprinosi identifikaciji stvarnih izvršilaca ubistava, već igra ključnu ulogu u sprečavanju sudskih zabluda i oslobađanju pogrešno optuženih osoba. Primjena DNK baze podataka dodatno proširuje mogućnosti za rješavanje najtežih delikata, čime se direktno utiče na efikasnost krivičnog pravosuđa i jačanje društvene bezbjednosti. Rad pruža uvid u statističke pokazatelje i metodološke pristupe koji definišu modernu forenzičku praksu u oblasti identifikacije. Ovim se radom ukazuje na nužnost sinergije između kriminalističke tehnike na terenu i molekularne biologije u laboratoriji, kako bi se maksimizovao potencijal bioloških dokaza u sudskom postupku.
Poštovane čitateljice i čitatelji, zadovoljstvo mi je predstaviti prvi broj časopisa „Kriminalističke teme“ za 2026. godinu, koji sadržajno obuhvaća devet iznimno interesantnih znanstvenih i stručnih radova iz domena kriminalistike, kriminologije i sigurnosnih studija, čime se osigurava kontinuitet u objavljivanju radova kojima se proširuju znanstvene spoznaje te inoviraju promišljanja o već etabliranim temama. U ovom broju pred vama se nalazi izvorni znanstveni rad dr sc. Jelene Jovanović iz Forenzičkog centra Crne Gore, Kristine Veljković sa Fakulteta za računalništvo in informatiko Univerze v Ljubljani i redovitog profesora Univerziteta u Sarajevu - Fakultetu za kriminalistiku, kriminologiju i sigurnosne studije prof. dr. Nebojše Bojanića „Odnos identifikovanih izvršilaca krivičnog djela ubistva kod poznatih i nepoznatih izvršilaca uz primjenu DNK analize“. U navedenom radu koautorski tim analizira značaj DNK analize u identifikaciji počinitelja kaznenih djela ubojstva, osobito u slučajevima poznatih i nepoznatih počinitelja. U radu se ističe važnost pravilnog prikupljanja, odabira i obrade bioloških tragova u forenzičkom postupku te su DNK dokazi i DNK baze podataka prikazani kao ključni alati suvremene kriminalistike u rasvjetljavanju najtežih kaznenih djela i sprječavanju sudskih pogrešaka. Naredni rad predstavlja izvorni znanstveni rad koautora prof. dr. Irme Deljkić, redovite profesorice Univerziteta u Sarajevu - Fakulteta za kriminalistiku, kriminologiju i sigurnosne studije i dr. sc. Adnana Fazlića, docenta na Univerzitetu u Sarajevu - Fakultetu za kriminalistiku, kriminologiju i sigurnosne studije, pod naslovom „From transparency to trust: mandatory audiovisual recording as a measure for ethical interrogations in Bosnia and Herzegovina“. U ovom radu koautorski tim analizira raskorak između formalnih zakonskih jamstava i stvarne policijske prakse prilikom ispitivanja osumnjičenika u Bosni i Hercegovini. Posebno se ističe potreba uvođenja obveznog audiovizualnog snimanja ispitivanja, u skladu s međunarodnim standardima i Méndezovim načelima. Autorski tim zaključuje da bi takva reforma ojačala profesionalnost, transparentnost i odgovornost policijskog postupanja, istodobno štiteći prava osumnjičenika i integritet istrage. Potom slijedi izvorni znanstveni rad autorice prof. dr Dobrinke Chankove sa Varna Free University iz Bugarske „Status Quo, Prospects and Challenges of Investigative Interviewing in Bulgaria and the Necessity for Urgent Measures“ u kojem autorica istražuje razinu upoznatosti, primjene i potrebe za edukacijom o Méndezovim načelima iz 2021. godine među tijelima za provedbu zakona i drugim relevantnim stručnjacima u Bugarskoj. Na temelju empirijskog istraživanja provedenog na uzorku od 100 sudionika, autorica utvrđuje da je poznavanje ovih načela ograničeno, ali da postoji izražen interes za specijaliziranu obuku. Na koncu, autorica ukazuje na nedostatke u postojećim istražnim praksama i nudi preporuke za usklađivanje postupaka ispitivanja s međunarodnim standardima ljudskih prava i etičkog postupanja. Nadalje, broj nudi izvorni znanstveni rad „The state of investigative interviewing and the implementation of the Méndez Principles in Montenegro“ koautora Marijana Cerovića i Gorana Ćeranića s Filozofskog fakulteta u Nikšiću, Crna Gora, u kojem se analizira stanje istražnog ispitivanja u Crnoj Gori i mogućnosti primjene Méndezovih načela o neprisilnom i etičkom ispitivanju. U radu, temeljem anonimnog istraživanja provedenog među deset viših istražnih službenika, koautori identificiraju ograničenu upoznatost s ovim načelima te ističu potrebu za sustavnom edukacijom, zakonodavnim usklađivanjem i institucionalnom podrškom kako bi se Méndezova načela učinkovito primijenila u praksi. Broj nadalje donosi izvorni znanstveni rad koautora Zeynep Reva i Özlem Yenerer Çakmut sa Pravnog fakulteta Univerziteta Özyeğin u Turskoj pod naslovom „Investigative Interviewing in Türkiye: A Human Rights-Based Assessment in Light of the Méndez Principles“. U navedenom radu razmatra se istražno ispitivanje u Turskoj kao prostor u kojem se susreću zahtjevi učinkovite kaznene istrage i obveza zaštite temeljnih ljudskih prava. Polazeći od Méndezovih načela, turskog kaznenoprocesnog zakonodavstva, prakse Europskog suda za ljudska prava i modela PEACE, autori analiziraju pravne, psihološke i etičke aspekte postojećih praksi. U konačnici, iako formalni pravni okvir sadržava važna jamstva protiv prisile, autori upozoravaju na potrebu odmaka od priznanja kao središnjeg cilja ispitivanja te snažnijeg razvoja dokazno utemeljenih, profesionalnih i nadziranih metoda razgovora. Potom slijedi pregledni znanstveni rad „Beyond Compliance: Choice Architecture and Nudging as Tools for Embedding the Méndez Principles in Turkish Criminal Procedure“ izvanredne profesorice Lütfiye Kaya Cicerali sa Galata univerziteta u Istambulu, Turska. U navedenom radu autorica analizira usklađenost turskog pravnog okvira s Méndezovim načelima učinkovitog i neprisilnog ispitivanja. Temeljem analize autorica zaključuje da, iako tursko pravo formalno jamči važna procesna prava i zaštitne mehanizme, postoje izazovi u njihovoj praktičnoj provedbi te da bi primjena bihevioralnih administrativnih alata mogla pomoći u pretvaranju zakonskih jamstava u dosljednu profesionalnu praksu. Naredni rad „Upravljanje korupcijskim rizicima i jačanje antikorupcijske svijesti u agencijama za provedbu zakona u Bosni i Hercegovini“ predstavlja pregledni znanstveni rad izvanredne profesorice Merime Tanović s Fakulteta za upravu Univerziteta u Sarajevu i višeg asistenta Aldina Jelovaca s Pravnog fakulteta Univerziteta “Džemal Bijedić” u Mostaru. U navedenom radu koautorski tim bavi se korupcijskim rizicima u javnoj upravi, s posebnim naglaskom na policijske i inspekcijske organe u Bosni i Hercegovini. Autori analiziraju učinkovitost postojećih mehanizama kontrole, upravljanja rizicima i izgradnje integriteta kao dijela antikorupcijske strategije te ističu da jačanje profesionalnih i etičkih standarda može doprinijeti obnovi povjerenja građana u javne institucije, dobru upravu i vladavinu prava. Nadalje, broj nudi stručni članak „Exploring the Interconnections of Arms Proliferation, Private Military Contractors, and Ungoverned Spaces in the Sahel and Littoral Regions“ koautorskog tima: dr. sc. Olagoke Oluwafemi Awotayo s Ilesa univerziteta iz Nigerije, dr. sc. Bolaji Omitola, s Univerziteta Osogbo, Nigerija, Nimat Oluwayomi Yusuf, s Državnog univerziteta Osogbo, Nigerija i dr. sc. Adewole Adeleke, s Državnog univerziteta Osogbo, Nigerija. U radu autori analiziraju sigurnosne izazove u Sahelu i obalnim državama zapadne Afrike, s naglaskom na nezakonite tokove oružja, djelovanje privatnih vojnih aktera i prostore izvan učinkovite državne kontrole. Rad pokazuje kako ti čimbenici pogoduju jačanju džihadističkih skupina i produbljuju regionalnu nestabilnost. Na koncu autori ističu potrebu za snažnijom kontrolom granica, regulacijom nedržavnih sigurnosnih aktera te pristupom koji povezuje pravne reforme, razvoj i uključivanje lokalnih zajednica. U konačnici, dvobroj nudi stručni članak Avde Konakovića, mr. pol. SIMS, pod naslovom „Evakuacija kao integralni dio sigurnosnog sistema objekata“. U navedenom radu autor se bavi evakuacijom kao ključnim dijelom sustava sigurnosti objekata, osobito u slučaju požara i drugih izvanrednih događaja. U radu se nudi analiza zakonskog okvira u Bosni i Hercegovini, tehničkih standarda, planiranja evakuacijskih putova, komunikacije te uloge pravnih osoba i sigurnosnih stručnjaka. U zaključku rada autor naglašava da evakuacija ne smije biti samo formalna obveza, nego kontinuiran proces kojim se štite ljudski životi i unapređuje ukupna sigurnost objekata. Ovom prigodom također želim izraziti zahvalnost svim autorima i koautorima na dostavljenim radovima, recenzentima te članicama i članovima Redakcije koji su svojim sugestijama i prijedlozima unaprijedili kvalitetu i omogućili publiciranje još jednog izdanja časopisa „Kriminalističke teme“. Nadam se da će čitateljice i čitatelji i u ovom broju pronaći interesantne i upotrebljive sadržaje. Glavna i odgovorna urednica Prof. dr. Marija Lučić-Ćatić
Obavještavaju se čitatelji/čitateljice da se rad pod naslovom “Policing, Public Trust, and Democratic Accountability: A Comparative Legal Analysis of Bangladesh and the Western Balkans” povlači iz objave zbog naknadno uočenog grubog kršenja odredbi Etičkog kodeksa Redakcije časopisa “Kriminalističke teme”.
Prikaz uređenja prostitucije u Švedskoj, Njemačkoj i Sloveniji s osvrtom na hrvatsko rješenje
U kontekstu mogućeg iznalaženja (nekog budućeg) optimalnog načina uređenja prostitucije u Hrvatskoj, značajnu ulogu bi svakako trebala imati iskustva drugih zemlja koja po svojoj specifičnosti odgovaraju dominantnim trendovima koji su zastupljeni (ili se šire) diljem EU. Prije svega je tu riječ o švedskom modelu uređenja prostitucije (abolicija), začetniku „nordijskog modela“, a radi se o pravnom sustavu koji je od donošenja zakona 1999. fokus s pružatelja seksualnih usluga prebacio na korisnike, i na taj način pokušao dokinuti prostituciju u društvu. Potom njemačkog rješenja iz 2002., od kada je prostitucija legalna te je postala redovna profesija, slobodni izbor rizičnog zanimanja, i primjera Slovenije, u kojoj sada egzistira situacija u kojoj prostitucija nije zabranjena, ali nije regulirana (dekriminalizacija). Svi analizirani modeli uređenja prostitucije pokazuju nastojanja država da iznađu najprihvatljiviji model uređenja očito neizbježne pojave, pri čemu je aktualni i dominantni trend abolicionista novina za koju je prilično neizvjesno i nezahvalno prognozirati kako će se dalje razvijati. S druge strane, istaknuti problemi koji se javljaju u analiziranim državama ukazuju kako nema ni približno jednostavnog i uspješnog rješenja ovoga slojevitog problema, i kako model kriminalizacije (aktualan u Hrvatskoj) predstavlja samo jedan (pored drugih aktualnih diljem svijeta) od mogućih načina (pokušaja) iznalaženja optimalnog rješenja.
Implementacijski izazovi Strategije za sprečavanje i suzbijanje zloupotrebe opojnih droga u Kantonu Sarajevo
Implementacija strategija za sprečavanje i suzbijanje zloupotrebe opojnih droga predstavlja izuzetno kompleksan društveni i institucionalni zadatak, obilježen brojnim izazovima koji prate ovaj proces. Kompleksnost implementacije proizlazi iz same višedimenzionalne prirode problema zloupotrebe opojnih droga, koji na globalnom nivou generira ozbiljne zdravstvene, kriminalne, psihosocijalne i ekonomske posljedice. U savremenim društvima napori i resursi u ovoj oblasti usmjeravaju se kroz donošenje i provedbu strateških dokumenata koji definiraju ciljeve, mjere i instrumente za suzbijanje zloupotrebe opojnih droga. Jedan takav dokument predstavlja Strategija za sprečavanje i suzbijanje zloupotrebe opojnih droga u Kantonu Sarajevo (2024-2028), čije donošenje označava važan iskorak u razvoju politike suprotstavljanja zloupotrebi opojnih droga u Bosni i Hercegovini. Ipak, iako Strategija zagovara multidisciplinaran i integriran pristup, očekuje se da će se suočiti s nizom implementacijskih prepreka, uključujući fragmentiranost zakonodavstva, nedostatak resursa, slabu međusektorsku koordinaciju i institucionalni otpor prema promjenama. Polazeći od navedenog, cilj rada je analizirati ključne izazove provedbe Strategije te ukazati na moguća rješenja koja bi doprinijela povećanju njene efikasnosti i održivosti u lokalnom kontekstu.
Kriminalistička vještačenja i standard iso 17025 (studija slučaja Bosna i Hercegovina)
Bosna i Hercegovina (BiH) je država sa složenim ustavnim okvirom. Takva ustavna hijerarhija, između ostalog, nameće i složenu policijsku organizaciju, a obzirom da su forenzički odjeli ili instituti, prema dugogodišnjoj tradiciji, dio tog sklopa, isto podrazumijeva i složenu organizaciju forenzičkih odjela/instituta u toj strukturi. Akreditacija forenzičkih laboratorija prema standardu ISO 17025 predstavlja imperativ forenzičkih laboratorija širom svijeta, pa se želi ukazati na pojam akreditacije i odredbe standarda ISO 17025 kao i razloge zahtjeva za implementaciju istih unutar forenzičkih službi u BiH. Metodom analize sadržaja, autori proučavaju razloge koji se nameću kao imperativ za implementaciju standarda ISO 17025 u forenzičkoj praksi u BiH. Navedeno proizilazi, prevashodno iz razloga međunarodne prepoznatljivosti rezultata rada, valorizacije pouzdanosti provedenih vještačenja od strane pravosudnih autoriteta različitih nivoa unutar BiH i ispunjavanja kriterija za članstvo u Evropskoj uniji. Razmišljanja i zaključci izneseni u radu se temelje na teorijskim postulatima i od strane autora provedenom empirijskom istraživanju. Implementacija standarda ISO 17025 podrazumijeva akreditaciju forenzičkih laboratorija, što se u praksi, u najvećoj mjeri, odnosi na utvrđivanje usklađenosti primijenjenih metoda, zahtjev adekvatne edukacije i profesionalnog postupanja stručnog osoblja i primjenu odgovarajućeg instrumentarija i opreme, a sve s ciljem kako bi u punoj mjeri u krivičnom, ali i građanskom postupku do punog izražaja došlo načelo objektivnosti.
Prava osumnjičenih i optuženih osoba u krivičnim postupcima u Bosni i Hercegovini: u kojoj su mjeri ova prava u skladu sa agendom Europske Unije o procesnim mjerama zaštite osumnjičenih odnosno optuženih?
Rad razmatra prava osumnjičenih i optuženih osoba u krivičnim postupcima u Bosni i Hercegovini (BiH) u poređenju sa naporima Evropske unije (EU) kada je u pitanju jačanje temelja evropskog područja krivičnog pravosuđa. BiH je na putu ka EU integracijama i suočava se sa zahtjevima za usklađivanje nacionalnog zakonodavstva, uključujući specifična područja krivičnog pravosuđa sa standardima i zakonodavstvom EU. Istraživanje najvećim dijelom obuhvata normativnu analizu zakona o krivičnom postupku koji su na snazi u BiH uključujući i druge povezane propise. Specifična pažnja posvećena je i posebnim garancijama za maloljetne osumnjičene i optužene u krivičnim postupcima. Kako acquis EU podrazumijeva ne samo harmonizaciju nacionalnog zakonodavstva već i njegovu učinkovitu primjenu, rad pruža analitički uvid u niz odluka Ustavnog suda i drugih visokih sudova u BiH koje sadrže važne stavove u vezi sa procesnim zaštitama osumnjičenih i optuženih u krivičnom postupku.
Utjecaj tehnoloških inovacija na maloljetničku delinkvenciju: empirijska analiza za razvoj suvremenih politika intervencije u Punjabu, Pakistan
Eksponencijalni porast digitalnih tehnologija redefinirao je načine na koje mladi u Pakistanu komuniciraju, izražavaju se i uče, ali je istodobno otvorio nove oblike devijantnog ponašanja. Sukladno tome ovaj rad analizira slučajeve kibernetičkog kriminala koje su počinila djeca, primjenjujući teoriju ravnoteže kontrole kako bi se objasnilo narušavanje društvenih kontrola u kibernetičkom prostoru. Također, u radu se razmatra utjecaj tehnologije na devijantno seksualno ponašanje adolescenata, s posebnim osvrtom na povezanost izloženosti eksplicitnim sadržajima sa namjerom počinjenja silovanja. Naime, trend porasta korištenja digitalnih tehnologija među maloljetnicima tijekom posljednja dva desetljeća povećava rizik od nenamjernog počinjenja kaznenih djela. Slučajevi analizirani u ovom radu služe kao osnova za oblikovanje specifičnih strategija usmjerenih na suzbijanje maloljetničke delinkvencije koja je inicirana upotrebom interneta u Pakistanu. Neke od predloženih javno-političkih mjera uključuju regulatorne intervencije, jačanje digitalne pismenosti i obrazovanje s ciljem stvaranja sigurnog digitalnog okruženja za mlade. U konačnici, istraživanje doprinosi dubljem razumijevanju odnosa između tehnologije i maloljetničke delinkvencije te nudi praktične smjernice za preventivno djelovanje donositelja javnih politika, usmjerene na osiguravanje sigurnosti adolescenata u kibernetičkom prostoru.
POVUČEN RAD - Policijski rad, povjerenje javnosti i demokratska odgovornost: komparativna pravna analiza Bangladeša i zapadnog Balkana
Obavještavaju se čitatelji/čitateljice da se rad pod naslovom "Policing, Public Trust, and Democratic Accountability: A Comparative Legal Analysis of Bangladesh and the Western Balkans" povlači iz objave zbog naknadno uočenog grubog kršenja odredbi Etičkog kodeksa Redakcije časopisa “Kriminalističke teme”. Ovaj naučno-istraživački članak pruža komparativnu pravnu analizu odgovornosti policije i povjerenja javnosti u Bangladešu i izabranim zemljama Zapadnog Balkana. Fokusira se na naučni problem s kojim se suočavaju tranzicione demokratije u procesu demokratizacije policije, unutar okvira autoritarnih naslijeđa, pravnih nedostataka i ograničenog nadzora. Istraživanje analizira policijsko zakonodavstvo, zloupotrebu ovlasti, policiju u zajednici i demokratsku odgovornost kao međusobno povezane izazove, primjenjujući kvalitativne, doktrinalne i komparativne metodološke pristupe. Osnovna teza sugeriše da, iako obje regije imaju strukturne i političke prepreke reformi policije, države Zapadnog Balkana su, usljed pritisaka u procesu evropskih integracija, ostvarile veći napredak u institucionalizaciji mehanizama demokratskog nadzora. Cilj istraživanja je identifikovati pravne i političke reforme koje bi mogle povećati legitimitet i odgovornost policije. Originalnost ovog istraživanja ogleda se u međuregionalnom poređenju, koje je rijetko zastupljeno u naučnoj literaturi o policiji. Istraživanje pokriva širok spektar tema, uključujući pravne tekstove, institucionalne okvire i razvoj politika. Nalazi istraživanja imaju značajnu kognitivnu vrijednost za nauku i praksu, posebno u kontekstu reforme policijskih sistema u tranzicijskim društvima.
Poštovane čitateljice i čitatelji, osobito mi je zadovoljstvo predstaviti drugi dvobroj časopisa „Kriminalističke teme“ za 2025. godinu, koji sadržajno obuhvaća šest iznimno interesantnih znanstvenih i stručnih radova iz domena kriminalistike, kriminologije i sigurnosnih studija. Ovaj dvobroj započinje izvornim znanstvenim radom doc. dr. Sohela Rane sa Sveučilišta informacijskih tehnologija i znanosti u Dhaki (Bangladeš) pod naslovom „Policing, Public Trust, and Democratic Accountability: A Comparative Legal Analysis of Bangladesh and the Western Balkans“. U navedenom radu autor vrši usporednu analizu modela policijske odgovornosti i razine povjerenja javnosti u Bangladešu i odabranim državama zapadnog Balkana te koristeći kvalitativne, doktrinarne i komparativne metode, zaključuje da su države zapadnog Balkana, potaknute procesom integracije u Europsku uniju, ostvarile značajniji napredak u uspostavi demokratskog nadzora nad policijom. U konačnici autor u radu nudi zakonodavne i političke smjernice za jačanje legitimnosti policije i demokratskog upravljanja te doprinosi rijetkim međuregionalnim usporednim istraživanjima u području policijskih studija. Naredni rad predstavlja prethodno saopćenje koautorskog tima Nomana Nadeema, studenta na Odsjeku za kriminologiju, NFC IET Multan, doc. dr. Ahmada Saada sa NFC IET Multan, Umaisa Samada, studenta na Odsjeku za kriminologiju, NFC IET Multan i Muhammada Daniyala Tahiria, studenta na Odsjeku za kriminologiju, NFC IET Multan iz Pakistana pod naslovom „The Impact of Technological Innovation in Juvenile Delinquency : A Case-Based Analysis for Modern Policy Intervention in Punjab, Pakistan“ u kojem koautorski tim analizira utjecaj digitalnih tehnologija na oblike maloljetničke delinkvencije u Pakistanu, s posebnim naglaskom na kibernetički kriminal i devijantna ponašanja mladih. Primjenom teorije ravnoteže kontrole i analizom studija slučaja razmatra se kako povećana izloženost digitalnom okruženju dovodi do slabljenja društvenih kontrola. U zaključku rada koautorski tim predlaže regulatorne i obrazovne mjere usmjerene na jačanje digitalne pismenosti i stvaranje sigurnog mrežnog okruženja za mlade, čime rad nudi vrijedan doprinos preventivnim javnim politikama. Potom slijedi pregledni znanstveni rad „The rights of suspects and accused in criminal proceedings in Bosnia and Herzegovina: To what extent are they in compliance with European union agenda on procedural safeguards? koautora prof. dr. Harisa Halilovića, prof. dr. Muhameda Budimlića i prof. dr. Elmedina Muratbegovića, redovitih profesora na Univerzitetu u Sarajevu – Fakultetu za kriminalistiku, kriminologiju i sigurnosne studije. U navedenom radu koautorski tim razmatra prava osumnjičenika i optuženika u kaznenom postupku u Bosni i Hercegovini u kontekstu usklađivanja s pravnom stečevinom Europske unije. Analizom važećih kaznenoprocesnih propisa i relevantne sudske prakse, uključujući odluke Ustavnog suda i viših sudova, posebna se pozornost posvećuje procesnim jamstvima, osobito u odnosu na maloljetnike. Navedeno istraživanje doprinosi razumijevanju izazova učinkovite provedbe europskih standarda kaznenog pravosuđa u procesu europskih integracija Bosne i Hercegovine. Nadalje, dvobroj nudi pregledni znanstveni rad koautorskog tima prof. dr. Muamera Kavazovića, doc. dr. Edite Hasković, prof. dr. Marije Lučić-Ćatić i prof. dr. Dine Bajraktarević Pajević sa Univerzitetu u Sarajevu – Fakultetu za kriminalistiku, kriminologiju i sigurnosne studije pod naslovom „Kriminalistička vještačenja i standard ISO 17025 (studija slučaja Bosna i Hercegovina)“. U navedenom radu analizira se važnost akreditacije forenzičkih laboratorija u Bosni i Hercegovini prema standardu ISO 17025 u kontekstu složenog ustavnog i policijskog ustroja države. Primjenom analize sadržaja te teorijskih i empirijskih spoznaja ukazuje se na nužnost implementacije ovog standarda radi međunarodne prepoznatljivosti forenzičkih nalaza, jačanja njihove pouzdanosti u sudskim postupcima i ispunjavanja zahtjeva europskih integracija. U konačnici koautorski tim zaključuje da akreditacija predstavlja ključni preduvjet osiguranja objektivnosti i kvalitete forenzičkih vještačenja u kaznenim i građanskim postupcima. Naredni rad „Implementacijski izazovi Strategije za sprečavanje i suzbijanje zloupotrebe opojnih droga u Kantonu Sarajevo“ predstavlja pregledni znanstveni rad koautorskog tima prof. dr. Irme Deljkić, redovite profesorice na Univerzitetu u Sarajevu – Fakultetu za kriminalistiku, kriminologiju i sigurnosne studije, Admira Katice, ministra Ministarstva unutarnjih poslova Kantona Sarajevo i doc. dr. Adnana Fazlića, docenta na Univerzitetu u Sarajevu – Fakultetu za kriminalistiku, kriminologiju i sigurnosne studije u kojem se razmatraju izazovi provedbe Strategije za sprečavanje i suzbijanje zloupotrebe opojnih droga u Kantonu Sarajevo (2024.–2028.) u kontekstu složenosti suvremenih politika borbe protiv ovisnosti. Analiziraju se ključne prepreke implementacije, uključujući zakonodavnu fragmentiranost, ograničene resurse i nedostatnu međusektorsku koordinaciju, uz isticanje mogućih rješenja za povećanje učinkovitosti i održivosti strateških mjera u lokalnom okružju. U konačnici, dvobroj nudi stručni članak „Prikaz uređenja prostitucije u Švedskoj, Njemačkoj i Sloveniji s osvrtom na hrvatsko rješenje“ dr. sc. Pere Mihaljevića. Autor u radu analizira različite modele pravnog uređenja prostitucije u europskom kontekstu, s posebnim naglaskom na švedski abolicionistički model, njemački model legalizacije te slovenski pristup dekriminalizacije. Usporednom analizom ističu se prednosti i nedostaci pojedinih rješenja, uz zaključak da ne postoji jednostavan i univerzalno učinkovit model regulacije ove složene društvene pojave, dok aktualni hrvatski model kriminalizacije predstavlja tek jednu od mogućih opcija u traženju optimalnog normativnog okvira. Ovom prigodom također želim izraziti zahvalnost svim autorima i koautorima na dostavljenim radovima, recenzentima te članicama i članovima redakcije koji su svojim sugestijama i prijedlozima unaprijedili kvalitetu i omogućili publiciranje još jednog izdanja časopisa „Kriminalističke teme“. Nadam se da će čitateljice i čitatelji i u ovom broju pronaći interesantne i upotrebljive sadržaje. Glavna i odgovorna urednica Prof. dr. Marija Lučić-Ćatić
Krijumčarenje ljudi u krivičnom zakonodavstvu Bosne i Hercegovine i aktuelna migracijska kretanja
U ovom radu analizirat će se zakonodavstvo Bosne i Hercegovine kojim se reguliše krijumčarenje ljudi na represivnoj i preventivnoj razini. Poseban fokus stavljen je na slučajeve gdje su izvršioci sami migranti i strani državljani. U radu se istražuje sudska praksa i daju se pregledi prijavljenih i podnesenih izvještaja za krivično djelo krijumčarenja ljudi. Fenomen krijumčarenja postaje sve prisutniji u Evropi zbog tekuće izbjegličke krize, koja predstavlja značajan sigurnosni izazov. Bosna i Hercegovina, kao ključna tranzitna tačka, suočava se sa rastućim migracijskim pritiskom, a ekonomski faktori dodatno pogoršavaju problem. Iako je krijumčarenje ljudi zakonski kažnjivo, često se percipira kao humanitarna pomoć. Cilj rada je podići svijest i predložiti mjere za njegovo suzbijanje, s naglaskom na dokazivanje umiješanosti trećih lica radi lične koristi.
Analiza medijskog izvještavanja o radikalizmu, ekstremizmu i terorizmu u Bosni i Hercegovini u periodu od 2015. do 2022. godine
Rad analizira medijsko izvještavanje o Bosni i Hercegovini (BiH) od 2015. do 2022. godine, s fokusom na radikalizam, ekstremizam i terorizam. Ustanovljeno je da mediji često koriste senzacionalističke naslove i neprovjerene tvrdnje, što dovodi do stigmatizacije etničkih i vjerskih grupa. Također, politička instrumentalizacija medija pridonosi širenju dezinformacija i političke propagande. Nedostatak kritičke analize i provjere činjenica u izvještavanju dodatno pogoršava situaciju. Rad naglašava važnost objektivnog i uravnoteženog izvještavanja kako bi se izbjegle predrasude, širenje dezinformacija te promicao miran suživot i razumijevanje u društvu.
Pametni gradovi za smanjenje rizika od katastrofa: korištenje tehnologije i inovacija za otporno urbano okruženje
vaj rad istražuje ulogu pametnih gradova u korištenju tehnologije i inovacija za smanjenje rizika od katastrofa (DRR) za stvaranje otpornog urbanog okruženja. Sa sve većom zastupljenošću urbanizacije i eskalirajućim prijetnjama koje predstavljaju prirodne katastrofe i katastrofe uzrokovane ljudskim djelovanjem, potreba za integriranjem pametnih rješenja u strategije za smanjenje rizika od katastrofa postala je ključna. Ovo istraživanje rješava jaz u postojećoj literaturi ispitujući specifične načine na koje pametni gradovi mogu doprinijeti naporima za smanjenje rizika od katastrofa i poboljšati otpornost gradova. Cilj ove studije je istražiti kako integracija tehnologije i inovacija može poboljšati smanjenje rizika od katastrofa u pametnim gradovima. Istraživačko pitanje se fokusira na identifikaciju ključnih tehnoloških napretka i pristupa koji se mogu iskoristiti za ublažavanje rizika od katastrofa i poboljšanje urbane spremnosti. Istraživački pristup uključuje sveobuhvatan pregled i analizu postojeće literature, studija slučaja i najbolje prakse u oblasti pametnih gradova i smanjenja rizika od katastrofa. Ključna poruka ovog istraživanja je da usvajanje pametnih tehnologija i inovativnih pristupa u urbanim sredinama ima potencijal da značajno poboljša rezultate smanjenja rizika od katastrofa i izgradi otporne gradove. Nalazi ističu važnost prikupljanja, analize i korišćenja podataka u realnom vremenu za sisteme ranog upozoravanja, procenu rizika i reagovanje u vanrednim situacijama. Osim toga, studija naglašava ulogu angažmana građana, praćenja u zajednici i participativnih pristupa u promoviranju otpornosti i osiguravanju djelotvornosti mjera za smanjenje rizika od katastrofa. Značaj ovih otkrića leži u njihovom doprinosu oblastima urbanog planiranja, upravljanja katastrofama i tehnološke integracije. Ističući potencijalne prednosti i izazove implementacije rješenja pametnih gradova za smanjenje rizika od katastrofa, ovo istraživanje pruža vrijedan uvid kreatorima politike, urbanističkim planerima i praktičarima. Studija naglašava potrebu za zajedničkim naporima među vladinim agencijama, akademskim krugovima i dobavljačima tehnologije kako bi se razvile holističke strategije koje iskorištavaju puni potencijal pametnih tehnologija u stvaranju otpornog i održivog urbanog okruženja. U zaključku, ovo istraživanje naglašava transformativnu ulogu pametnih gradova u DRR-u, pokazujući potencijal tehnologije i inovacija u ublažavanju rizika od katastrofa i jačanju otpornosti gradova. Nalazi naglašavaju važnost inkorporiranja pametnih rješenja u procese urbanog planiranja, okvire politike i inicijative za angažman zajednice. Usvajanjem proaktivnog i integrisanog pristupa smanjenju rizika od katastrofa, gradovi mogu efikasno odgovoriti na katastrofe i oporaviti se od njih, stvarajući na kraju sigurnije i održivije urbano okruženje za svoje stanovnike.
Fast Thinking, Bad Decisions: Cognitive Biases in Intelligence-Led Policing
Intelligence-led policing (ILP) is a strategic approach that uses data to improve decision-making and resource allocation within law enforcement. However, cognitive biases that influence analysis, judgement, and planning can compromise its effectiveness. Although ILP is based on systematic methodologies, there is a lack of research on the psychological factors that hinder its success. This study addresses this gap by using dual-process theory to explore how fast, instinctive thinking (System 1) and careful, logical thinking (System 2) work together in important policing situations. A literature review identifies common biases, such as confirmation bias, anchoring, overconfidence, and the availability heuristic, and illustrates their impact on intelligence analysis, operational decisions, resource allocation, and relations between the police and community. To mitigate these biases, this study suggests employing structured analytic techniques, decision-support tools, and specialised training to promote reflective thinking. This study particularly examines the challenges of implementing these strategies in resource-limited countries such as Bosnia and Herzegovina, as well as in the Western Balkan region. By incorporating cognitive insights into ILP frameworks, law enforcement agencies can develop robust, equitable, and effective practices. This research contributes to evidence-based policing by highlighting the importance of addressing human judgement errors within intelligence systems.
China’s Role in Bosnia and Herzegovina’s Critical Infrastructure Development and Security
The importance of critical infrastructure emphasizes the need for their protection and makes that topic an important national and international concern as well. Bosnia and Herzegovina is in a complex position regarding the Chinese Belt and Road Initiative project, thus requiring a very meticulous analysis of the security aspects of critical infrastructure. Critical infrastructure protection task requires coordination and collaboration of all stakeholders, beginning with infrastructure owners and operators and including various public and private organizations and institutions, companies, technology vendors, etc. Besides the common elements that define bilateral relations between China and any partner in BRI, there are specific geopolitical, security and financial components to be taken into consideration for analysis. This study is focused on critical infrastructure with the purpose of providing an initial security assessment of CI in the BiH within the framework of security risk analysis related to Chinese projects and investments. Hence, the study pinpoints key topics for further influence analysis and presents the key elements of the critical infrastructure risk assessment and resilience.
Analiza forenzičkih istraga bacillus anthracis kroz povijest: evolutivni trendovi
Vid biološkog ratovanja, koje koristi biološko oružje poznato je već tisućama godina, a upotreba bioloških agensa kao instrumenta ratovanja korištena je s ciljem izazivanja straha i prouzrokovanja štete kako kod ljudi, tako i kod životinja. Upotreba bakterije Bacillus anthracis smatrana je kao bolest ljudi koji rade u tvornicama vune, sve do 2001. godine kad je u Sjedinjenim Američkim Državama (SAD) upotrebljena kao bioterorističko oružje. Upravo ta godina, označila je prekretnicu u forenzičkoj struci i identifikaciji ovog oblika biološkog agensa. Stoga je svrha ovog rada analizirati slučajeve upotrebe Bacillus anthracis kao bioterorističkog oružja i dati osvrt na forenzičko postupanje u slučaju njegove identifikacije. Analizom slučajeva upotrebe Bacillus anthracis kao bioterorističkog oružja od 2001. utvrdili smo da je od ukupno 125.000 uzoraka identificirano 22 slučaja, od kojih je 11 bilo inhalacijskog oblika i 11 kožnog oblika. Uzorci su obrađeni u laboratorijima i u Centrima za kontrolu i prevenciju bolesti u SAD-u. Analiza je obuhvatila dvije skupine. Prva skupina je bila stanovništvo južne Floride, New Yorka i New Jerseya koji su bilježili 9 žrtava, od kojih je 7 s kožnim oblikom antraksa i 2 s inhalacijskim oblikom. Druga skupina je bila stanovništvo u Washingtonu, D.C., New Yorku, New Jerseyu, Pennsylvaniji, Connecticutu, Marylandu i Virginiji s 13 zabilježenih slučajeva, od kojih je 9 bio inhalacijski oblik. Analiza je utvrdila da inhalacijski oblik ima najveću stopu smrtnosti. Stoga je jako važno u forenzičkom postupku utvrditi protokole za sigurno postupanje u slučaju sumnje na upotrebu Bacillus anthracis kao bioterorističkog oružja.
Investigating Murderers Along a Victim Continuum: An Analysis of Single and Multiple Killers
Traditional criminological classifications of murderers into discrete types—such as single- event killers and serial killers—may obscure a deeper understanding of homicidal behavior. This study investigates whether murderers exist along a behavioral continuum rather than in separate categories. Using a simulated dataset modeled after U.S. homicide statistics and known serial killer data, we examined the distribution of victim counts among 100,000 hypothetical offenders. Our analysis applied a power-law model to assess the frequency decay as victim counts increased. Results reveal a steep decline in offender frequency with higher victim counts, suggesting that multiple homicides are an extension of general homicidal behavior rather than a distinct phenomenon. These findings challenge rigid forensic typologies and imply the need for more nuanced approaches in criminal profiling and violence prevention.
Poštovani čitatelji, zadovoljstvo mi je predstaviti prvi dvobroj „Kriminalističkih tema“ za 2025. godinu, koji sadržajno obuhvaća sedam iznimno interesantnih znanstvenih i stručnih radova iz domena kriminalistike, kriminologije i sigurnosnih studija čime se osigurava kontinuitet u objavljivanju radova koji proširuju znanstvene spoznaje te inoviraju promišljanja o već etabliranim temama. U ovom broju se pred vama nalazi izvorni znanstveni rad Shun L. Carroll, D.D.S., Ed.M. sa Univerziteta u Buffalu, pod naslovom „Investigating Murderers Along a Victim Continuum: An Analysis of Single and Multiple Killers“. U navedenom radu ispituje se postojanje kontinuuma u ponašanju ubojica, umjesto razdvajanja na stroge tipologije poput „običnih“ i serijskih ubojica. Provedena analiza ukazuje na to da su višestruka ubojstva produžetak općeg homicidnog ponašanja, što dovodi u pitanje tradicionalne forenzičke klasifikacije i upućuje na potrebu za nijansiranijim pristupima u profiliranju i prevenciji nasilja. Naredni rad predstavlja pregledni znanstveni rad magistrice farmacije Romane Šuman, pod naslovom „Analiza forenzičkih istraga Bacillus anthracis kroz povijest: evolutivni trendovi“. Svrha ovog rada je analiza slučajeva upotrebe Bacillus anthracis kao bioterorističkog oružja i kreiranje osvrta na forenzičko postupanje u slučaju njegove identifikacije. U ovom radu, temeljem analize slučajeva upotrebe Bacillus anthracis kao bioterorističkog oružja od 2001. godine, autorica je utvrdila da inhalacijski oblik ima najveću stopu smrtnosti te da je stoga od iznimne važnosti u forenzičkom postupku utvrditi protokole za sigurno postupanje u slučaju sumnje na upotrebu Bacillus anthracis kao bioterorističkog oružja. Potom slijedi pregledni znanstveni rad „China’s role in Bosnia and Herzegovina’s critical infrastructure development and security“ koautora Jasmina Ahića, redovitog profesora i dekana Univerziteta u Sarajevu - Fakulteta za kriminalistiku, kriminologiju i sigurnosne studije i Kenana Hodžića, docenta na Univerzitetu u Sarajevu - Fakultetu za kriminalistiku, kriminologiju i sigurnosne studije. U radu koautorski tim ističe da se Bosna i Hercegovina, u kontekstu kineske inicijative „Pojas i put“, nalazi u složenoj poziciji koja zahtijeva temeljitu sigurnosnu analizu kritične infrastrukture. Istraživanje pruža početnu procjenu sigurnosnih rizika povezanih s kineskim projektima i ulaganjima, ističe ključne elemente procjene rizika i otpornosti kritične infrastrukture te otvara prostor za daljnje analize utjecaja. Nadalje, dvobroj nudi pregledni znanstveni rad „Fast thinking, bad decisions: cognitive biases in intelligence-led policing“ autora Adnana Fazlića, docenta na Univerzitetu u Sarajevu - Fakultetu za kriminalistiku, kriminologiju i sigurnosne studije. U radu autor, polazeći od teorije dvostrukog procesa, analizira utjecaj kognitivnih pristranosti poput potvrđujuće pristranosti, sidrenja, pretjeranog samopouzdanja i heuristike dostupnosti na učinkovitost modela policijskog rada utemeljenog na obavještajnim podacima (ILP). Dvobroj nadalje donosi stručni članak Edina Garaplije, doktora znanosti iz oblasti sigurnosti i predsjednika naučnog savjeta INZA-e i Sare Prgude, magistarice ekonomije, generalne sekretarice Asocijacije za upravljanje rizicima AZUR, pod naslovom „Pametni gradovi za smanjenje rizika od katastrofa: korištenje tehnologije i inovacija za otporno urbano okruženje“. U radu se istražuje uloga pametnih gradova u primjeni tehnologije i inovacija za smanjenje rizika od katastrofa (DRR) za stvaranje otpornog urbanog okruženja te naglašava transformacijska uloga pametnih gradova u DRR-u, pokazujući potencijal tehnologije i inovacija u ublažavanju posljedica od katastrofa i jačanju otpornosti gradova. Naredni rad predstavlja stručni članak samostalne istraživačice Amre Čengić, pod naslovom „Analiza medijskog izvještavanja o radikalizmu, ekstremizmu i terorizmu u Bosni i Hercegovini u periodu od 2015. do 2022. godine“. Autorica u radu analizira medijsko izvještavanje o Bosni i Hercegovini u tom razdoblju, s fokusom na radikalizam, ekstremizam i terorizam te u konačnici naglašava važnost objektivnog i uravnoteženog izvještavanja kako bi se izbjegle predrasude, širenje dezinformacija te promicao miran suživot i razumijevanje u društvu. U konačnici dvobroj nudi stručni članak „Krijumčarenje ljudi u krivičnom zakonodavstvu Bosne i Hercegovine i aktuelna migracijska kretanja“ autora Elvedina Omerhodžića, stručnog suradnika Tužilaštva BiH. U radu autor analizira zakonodavni okvir Bosne i Hercegovine u pogledu krijumčarenja ljudi, s posebnim naglaskom na sudsku praksu i slučajeve u kojima su izvršioci sami migranti i strani državljani. Ovom prigodom želim izraziti zahvalnost svim autorima i koautorima na dostavljenim radovima, recenzentima, kao i članovima Redakcije koji su svojim sugestijama i prijedlozima unaprijedili kvalitetu i omogućili publiciranje još jednog izdanja časopisa „Kriminalističke teme“. Nadam da će čitatelji i u ovom broju pronaći interesantne i korisne sadržaje. Glavna i odgovorna urednica Prof. dr. Marija Lučić-Ćatić
Prikaz knjige „Bosna i Hercegovina – 30 godina od sticanja nezavisnosti“ autora akademika Mirka Pejanovića, UMHIS, 2023.
Zločin nad zločinima, kako se često referira na zločin genocida, kao najteži oblik zločina poznat čovjeku, česta je tema rasprava u međunarodnim krugovima (naučnim, političkim, diplomatskim) i to, mahom najviše, strana koje imaju neki subjektivni odnos ili vezu sa stranom koja je formalno ili neformalno optužena ili okrivljena za navedeni zločin. Rasprave se bave tumačenjem materijalne strane, odnosno bića krivičnog djela genocida, ali i procesnom stranom u odnosu na stvarne događaje koji imaju karakter genocida i koji su imali svoj sudski epilog, bilo na međunarodnim ili sudovima pojedinih država. U procesnom smislu, obzirom da je postupak suđenja javan, argumentacija završava na špekulacijama i pokušajima diskreditacije međunarodnih sudova u političkom smislu i neargumentovanim tvrdnjama da genocid nije dokazan, uprkos pravosnažnim sudskim presudama i enormnoj dokaznoj građi koja je potpuno dostupna široj javnosti. Sa materijalnog aspekta, rasprave se kreću u smjeru elemenata bića krivičnog djela genocida, kroz prizmu pojedinog slučaja, a u cilju isključenja jednog ili više elemenata kako bi se dokazalo nepostojanje, ili barem dovelo u pitanje postojanje, krivičnog djela genocida. Namjera, kao jedan od dva elementa umišljaja, (drugi jeste svijest) koji je bitan element bića krivičnog djela genocida, jeste predmetom ovakvih rasprava. Pojedine rasprave sadrže brojne navode koji zaslužuju osvrt, ali usljed ograničenosti prostora te imajući u vidu prirodu i svrhu ovog rada, nismo u mogućnosti adresirati se svim njima. Bez želje da ukazujemo na eventualnu tendencioznost ovakvih rasprava, obzirom da uključuju genocid izvršen u Bosni i Hercegovini tokom oružanog sukoba 1992-1995, ovim radom ćemo analizirati dvije zanimljive tvrdnje, prvu - da je namjera presudan element za postojanje krivičnog djela – zločina genocida, te drugu – da za dokazivanje genocida nije dovoljno da su žrtve pripadnici jedne određene grupe, sa posebnim akcentom na kontekst krivičnog zakonodavstva Srbije i međunarodnog prava.
Izgubljeni u prijevodu: rizici u postupku ispitivanja osumnjičenih i saslušanja svjedoka posredstvom tumača
kaz osumnjičene osobe i svjedoka imaju krucijalan značaj u krivičnom postupku, zbog čega se posebna pažnja pridaje njihovoj pouzdanosti i vjerodostojnosti. Iskazi se obično pribavljaju u okviru dokaznih radnji ispitivanja osumnjičenog/saslušanja svjedoka, što podrazumijeva direktnu konverzaciju između istražitelja i osumnjičene osobe ili svjedoka. Kada osumnjičena osoba, odnosno svjedok ne govori jezik na kojem se ispituje/saslušava, odvijanje konverzacije ovisi o angažmanu tumača za jezik. Netačno tumačenje može povećati rizik da iskaz osumnjičene osobe/svjedoka bude pogrešno shvaćen, što se direktno reflektira na pouzdanost i vjerodostojnost pribavljenog dokaza. Nadalje, tumač može promijeniti dinamiku konverzacije i odnos između istražitelja i osumnjičene osobe/svjedoka. S rastućom potrebom da se tumači angažiraju u postupku pribavljanja iskaza osumnjičene osobe/svjedoka, recentna naučna istraživanja imaju za cilj razumjeti povezane rizike. U ovom se radu daje pregled ključnih zaključaka prethodnih naučnih istraživanja, s fokusom na kriminalističko-taktičke i psihološke aspekte ispitivanja osumnjičenih osoba ili saslušanja svjedoka posredstvom tumača. Nalazi su analizirani korištenjem Principa učinkovitog intervjuiranja („Méndezova načela“). Također, u radu su postavljena pitanja za buduća naučna istraživanja i date preporuke za angažman tumača u kriminalističkim istragama.
Uticaj društveno-političkih kriza na otpornost kritičnih subjekata - studija slučaja “Bosna i Hercegovina”
Bosna i Hercegovina je zemlja bogata prirodnim bogatstvima i geostrateški pozicionirana u srcu Balkana (heartland), koja je kroz svoju burnu i inspirativnu historiju bila željeni cilj različitih osvajačkih imperija, od starih Rimljana, preko Osmanlija, Austrougara, Nijemaca pa sve do najbližih komšija. Na tom svom putu izgradnje hiljadugodišnje državnosti, pogađale su je različite društveno-političke krize koje su ostavile traga i po pravilu usporavale njen ekonomski rast i samoodrživost kako društveno-političkog sistema, tako i opšteg stanja sigurnosti njenih kritičnih subjekata i infrastruktura. U svojim različitim stadijima državnosti i državotvornosti, Bosna i Hercegovina se suočavala i sa različitim vrstama ugroza, od pasivnog do aktivnog otpora, od čestih buna pa sve do otvorenih ratova i suprotstavljanja osvajačima i uzurpatorima svojeg teritorija i svojih bogatstava. Sagledavajući svoju historiju, učimo od naših predaka, pripremajući se na bazi njihovog iskustva za moderne izazove današnjice. Naučnicima, istraživačima i praktičarima je od velikog značaja primjena analitičko – sintetičkih i opšte – društvenih metode prikupljanja podataka, kako bi se pravilno postavili prema definisanju problema i ciljeva istraživanja, te određenju metodologije kojom će doći do efikasnih i primjenjivih rješenja zadovoljavajući društvene i naučne ciljeve. Analizirajući problematiku određenja i ustroja oblasti zaštite kritičnih subjekata i infrastruktura, ne možemo a da ne primjetimo jedan od najvećih ugroza vitalnih žila kucavica unutar bosanskohercegovačkog društva, a to je njegovo složeno društveno-političko uređenje i uticaj koje kao takvo generiše na sve segmente održivosti i sigurnosti. Ovim radom se daje doprinos razvoju i jačanju preventivne sigurnosne svijesti svih onih koji će se u budućnosti baviti jačanjem kapaciteta zaštite kritičnih subjekata u Bosni i Hercegovini.